ایسراییلین افراطی ساغچی میللی تهلوکه‌سیزلیک ناظیری ایتامار بن گویر اجتماعی یئرلرده فیلیسطین بایراغی‌نین آسیلماسینی قاداغان ائدیب.
ناظیر بن گویر اؤزنون توییتر صحیفه سینده موضوع ایله باغلی ائتدیگی پای‌لاشیمدا دئییب:
"بو گون من پولیسه فیلیسطین بایراغی‌نین و یا ترور تشکیلاتی ایله عینی‌لشن و یا ایسراییل دؤولتینه قارشی زوراکیلیغا تحریک ائدن هر هانسی بایراغین دالغالانماسینی قاداغا ائتمگی تاپشیرمیشام. بوتون گوجوموزله ترور و ترورو تشویق ائدیلمه‌سیله موباریزه آپاراجاغیق".
بن گویرین 40 ایلینی ایسراییل حبس‌خانا‌لاریندا کئچیرن فیلیسطین‌لی محبوس کریم یونوسون ژانویه‌نین 5-ده حیفاداکی  آرا کندینده فیلسطین بایراق‌لاری آچیلا‌راق جوشقو ایله قارشیلانماسیندان سونرا بئله بیر قرار وئردیگی بیلدیریلیر.
